Den skadede svenske back Henrik Blomqvist blev opereret i skulderen torsdag, og han slap med at få fjernet noget løst brusk. AaBs fysioterapeut Jan Heinrich havde ellers frygtet, at Blomqvists karriere var slut, men nu vurderer han, at svenskeren er spilleklar allerede om tre uger. Det fortæller P4 Nordjylland. Samtidig ventes canadieren Ray Casey at være klar til at spille igen 1. februar. Ingen af de to er med, når AaB i aften spiller den første kamp i Continental Cup, hvor AaB i Riga møder det lokale mesterhold. Her mangler også forwarden Bjarke Møller, der er blevet hjemme i Danmark på grund af eksamen på universitetet.

Referat:
Aab Ishockey kan være ved fuld styrke inden denne måneds udgang.